Bård Eker: - Jeg har verdens raskeste bil
En av verdens største bilprodusenter, Volkswagen, hevder de har verdens raskeste serieproduserte bil: Bugatti Veyron Supersport 16.4 har åtte liters W16-motor, som leverer elleville 1200 hestekrefter. Ifølge Guinness Rekordbok skal bilen være god for en toppfart på 431 km/t. 0-100 km/t er, ifølge rekordboken, målt til 2,5 sekunder.Koenigseggs storeier, østfoldingen Bård Eker, mener de nå har laget en enda raskere bil. Deres nye råskinn, Agera R, skal være god for sinnssyke 440 km/t. Og han har stor tro på den norsk-svenske supersportsbilen. - Når Koenigseggen har nådd 300 km/t, bremset ned til stillestående og du er på vei ut av bilen. Da kommer Bugattien opp i 300 km/t, sier Eker humoristisk til VG Nett.100 km/t skal inntreffe etter 2,9 sekunders bånn gass. 200 skal passeres etter 7,5 sekunder og 300 merket treffes etter 14,5 sekunder med den 4,3 meter lange bilen med respektable 1140 hestekrefter. I Norge så vil fartsvidunderet ifølge Eker koste 16-17 millioner kroner. - Men hvordan er det med sikten bakover på denne bilen? - Når du nærmer deg 400 km/t er du ikke så opptatt av å se bakover, sier den svært så selvsikre norske bil- og båtentusiasten.
Bård Eker: «Når du har nådd 300 km/t, bremset ned til stillestående og er på vei ut av bilen. Da kommer Bugattien».